****

**REPUBLIKA HRVATSKA**

**MINISTARSTVO PRAVOSUĐA I UPRAVE**

**UPRAVA ZA ZATVORSKI SUSTAV I PROBACIJU**

**CENTAR ZA IZOBRAZBU**

KLASA: 112-01/23-01/1363

URBROJ: 514-10-08-02/02-24-10

Zagreb, 14. veljače 2024. godine

Na temelju članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 89/19) te članka 160. i članka 170. Zakona o državnim službenicima („Narodne novine“, broj 155/2023) , a vezano uz raspisani Javni natječaj KLASA: 112-01/23-01/1363, URBROJ: 514-10-08-02/02-24-10, objavljen u „Narodnim novinama“, broj 9/2024 od 24. siječnja 2024. godine, za prijam u državnu službu na neodređeno vrijeme u Ministarstvo pravosuđa i uprave, Upravu za zatvorski sustav i probaciju, Centar za izobrazbu, objavljuje se

**OBAVIJEST I UPUTE KANDIDATIMA**

**O PROVEDBI POSTUPKA TESTIRANJA,**

**OPIS POSLOVA I PODACI O PLAĆI RADNIH MJESTA**

**VRIJEME I MJESTO ODRŽAVANJA TESTIRANJA KANDIDATA**

 Pozivamo na testiranje kandidate koji su podnijeli pravovremene i uredne prijave te ispunjavaju propisane i u javnom natječaju objavljene uvjete za radno mjesto:

**– STRUKOVNI UČITELJ – ZA ODRŽAVANJE– 1 IZVRŠITELJ/ICA**

koje će se održati u prostorijama

Centra za izobrazbu, na adresi: Dr. Luje Naletilića 1, Zagreb,

dana 21. veljače 2024. godine (srijeda)

s početkom u 9,00 sati

**I. OPIS POSLOVA I PODACI O PLAĆI RADNIH MJESTA**

**STRUKOVNI UČITELJ – ZA ODRŽAVANJE - 1 izvršitelj/ica**

**OPIS POSLOVA**

 Izvod iz Priloga II., Pravilnika o unutarnjem redu Ministarstva pravosuđa i uprave:

* obavlja poslove vezano uz održavanje i popravak uredske opreme, računalne i telekomunikacijske opreme i infrastrukture;
* obavlja poslove preuzimanja novih računalnih aplikacija i osposobljavanja službenika u korištenju računalne opreme;
* obavlja samostalno poslove održavanja tehničkih uređaja i opreme u učionicama i uredima Centra;
* stavlja na raspolaganje i vodi brigu o tehničkoj opremi i pratećim uredskim i materijalnim sredstvima za potrebe izobrazbe u i izvan Centra;
* obavlja poslove održavanja smještajnih prostora, ureda i inventara Centra te manje složene radove na održavanju objekta i opreme.;
* prati i nadzire rad zatvorenika na poslovima održavanja i čišćenja Centra;
* ustrojava i vodi propisane evidencije;
* obavlja i druge poslove po nalogu nadređenih

**PODACI O PLAĆI**

Na temelju članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine”, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), i svezi s člankom 170. stavkom 2. i 3. Zakona o državnim službenicima („Narodne novine“, broj 155/2023) plaću radnog mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće državnih službenika i namještenika utvrđena je Dodatkom III. Kolektivnom ugovoru za državne službenike i namještenike („Narodne novine“, broj 128/23 ) te od od 1. listopada 2023. godine pa nadalje iznosi 947,18 eura bruto.

Na temelju članka 144. Zakona o državnim službenicima („Narodne novine“, br. 92/05, 107/07, 27/08, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15 - Odluka i Rješenje Ustavnog suda RH, 61/17, 70/19, 98/19), u vezi sa čl. 170. st. 2. i 3. Zakona o državnim službenicima („Narodne novine“ broj 155/2023) te sukladno članku 21. podstavku f) točki 7. Uredbe o izmjenama i dopunama Uredbe o nazivima radnih mjesta i koeficijentima složenosti poslova u državnoj službi („Narodne novine“, broj: 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12 i 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19 i 13/22, 139/22 i 26/23), za radno mjesto strukovni učitelj - za održavanje koeficijent složenosti poslova radnog mjesta je 0,921.

Dodatak na osnovnu plaću iznosi 25%, a utvrđen je člankom 8. Uredbe o poslovima i posebnim uvjetima rada u državnoj službi („Narodne novine“ broj 74/02, 58/08, 119/11, 33/13, 65/15, 2/17 i 63/21) i Prilogom II., Pravilnika o unutarnjem redu Ministarstva pravosuđa i uprave.

**II. SADRŽAJ I NAČIN TESTIRANJA**

**Testiranje kandidata sastoji se od:**

I) Provjera znanja, sposobnosti i vještina kandidata/kinja te rezultata dosadašnjeg rada utvrđuje se putem testiranja i razgovora (intervjua). Testiranje i razgovor s kandidatima/kinjama provodi Komisija za provedbu javnog natječaja (dalje Komisija).

II) Testiranje se sastoji od provjere znanja, sposobnosti i vještina bitnih za obavljanje poslova radnog mjesta;

1. **Prva faza testiranja**

U prvu fazu testiranja upućuju se svi kandidati/kinje koji ispunjavaju formalne uvjete iz javnog

natječaja, a čije su prijave pravodobne i potpune.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Provjera znanja se obavlja pisanim putem.

Pitanja kojima se testira provjera znanja, sposobnosti i vještina bitnih za obavljanje poslova

temelje se na sljedećim propisima:

**PRAVNI IZVORI ZA TESTIRANJE:**

* 1.1. Zakon o izvršavanju kazne zatvora („Narodne novine“ broj 14/21),
* 1.2. Zakon o državnim službenicima („Narodne novine“, broj 155/2023)
* 1.3. Kolektivni ugovor za državne službenike i namještenike („Narodne novine“, broj 56/22, 127/22, 58/23 i 128/23 – Dodatak I.-III.)
1. **Druga faza testiranja**

**RAZGOVOR (INTERVJU)**

Na razgovor (intervju) pozvat će se kandidati/kinje koji su ostvarili najmanje 5 bodova u

prvoj fazi testiranja.

Komisija za provedbu javnog natječaja u razgovoru s kandidatima/kinjama utvrđuje znanja,

sposobnosti i vještine, interese, profesionalne ciljeve i motivaciju kandidata za rad u državnoj

službi te rezultate ostvarene u njihovu dosadašnjem radu.

**III. PRAVILA TESTIRANJA**

1. Po dolasku na provjeru znanja, sposobnosti i vještina od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.
2. Po utvrđivanju identiteta kandidata, istima će biti podijeljena pitanja za provjeru znanja, sposobnosti i vještina koja su jednaka za sve prijavljene kandidate. Provjera znanja traje 60 minuta.
3. Za vrijeme pisane provjere znanja nije dopušteno:
	* 1. koristiti se bilo kakvom literaturom ili bilješkama,
		2. koristiti mobitel ili druga komunikacijska sredstva,
		3. napuštati prostoriju u kojoj se vrši provjera znanja,
		4. razgovarati s ostalim kandidatima ili na drugi način remetiti mir i red

Ukoliko kandidat postupa na prethodno opisan način biti će udaljen s testiranja, a njegov/njezin rezultat Komisija neće niti ocjenjivati, te će se smatrati da je kandidat povukao prijavu na javni natječaj.

1. Provjera znanja, sposobnosti i vještina vrednuje se bodovima od 1 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina ako je na provedenoj provjeri dobio najmanje 5 bodova. Kandidat/kinja koji/a ne zadovolji na provedenoj provjeri ne može sudjelovati u daljnjem postupku.
2. S rezultatima testiranja kandidat/kinja će biti upoznat/a istoga dana putem oglasne ploče Centra za izobrazbu.
3. Kandidati koji su zadovoljili na provjeri znanja, sposobnosti i vještina pristupaju razgovoru s Komisijom (intervju).
4. Komisija u razgovoru s kandidatima utvrđuje interese, profesionalne ciljeve i motivaciju kandidata za rad u državnoj službi na poslovima radnog mjestu za koje se natjecao. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervju) ako je dobio najmanje 5 bodova.
5. Za vrijeme testiranja u Centru za izobrazbu kandidati su dužni poštivati kućni red i postupati prema uputama službenih osoba. U slučaju kršenja kućnog reda ili nepridržavanja uputa službenih osoba, kandidati će biti udaljeni s testiranja, te će se smatrati da su povukli prijavu na javni natječaj.
6. Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na provjeri znanja, sposobnosti i vještina i intervjuu. Na rang-listi se navode samo kandidati koji su zadovolji na provjeri znanja, sposobnosti i vještina i intervjuu. Komisija dostavlja upraviteljici Centra za izobrazbu Izvješće o provedenom postupku, te uz izvješće predlaže rang-listu kandidata.
7. U slučaju kada se u roku određenom javnim natječajem nije prijavio nijedan kandidat ili prijavljeni kandidati ne ispunjavaju formalne uvjete za prijam i raspored na radno mjesto ili kandidati nisu postigli zadovoljavajuće rezultate na provedenom testiranju ili intervjuu ili za koje je na psihološkoj procjeni utvrđeno da nemaju sposobnosti za obavljanje poslova radnog mjesta na temelju članka 73. Zakona o državnim službenicima („Narodne novine“, broj 155/2023) upravitelj donosi odluku kojom obustavlja postupak prijama u državnu službu po raspisanom javnom natječaju. Ova odluka objavljuje se na web stranici Ministarstva pravosuđa i uprave <https://mpu.gov.hr/>
8. O rezultatima javnog natječaja kandidati/kinje će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave <https://mpu.gov.hr/>
9. Dostava svim kandidatima smatra se obavljenom istekom osmog dana od objave na web-stranici Ministarstva pravosuđa i uprave <https://mpu.gov.hr/>

**Komisija za provedbu javnog natječaja**